Sajtóközlemény

Megvalósult a dabasi mánteleki tó turisztikai fejlesztése

2020.08.17.

**Dabas külterületén a Mánteleki tó környezetrendezése és játszópark kialakítása valósult meg a VP6-19.2.1-33-3-17 azonosító számú pályázati felhívás alapján elnyert 15 MFt nem visszatérítendő európai uniós támogatás segítségével.**

Dabas Város Önkormányzata a „Versenyképes helyi turisztikai kínálat megteremtése” című pályázati felhívásra 2018. február 15-én pályázatot nyújtott be „ A dabasi Mánteleki tó turisztikai fejlesztése” címmel. A sikeres pályázat Támogatási Szerződése 2019. október 31-én került aláírásra.

Az Önkormányzat tulajdonában álló 0418 hrsz.-ú, Dabas Mánteleki Tó megnevezésű 31 ha 3861 m² nagyságú, jelenleg is működő horgásztó ingatlan területén a környezet rendezése, valamint pihenő és játszópark létrehozása valósult meg a projekt során. A fejlesztésekhez a kiszolgáló létesítmények kialakítását is szükséges volt megvalósítani, melyet szaniter konténer elhelyezésével biztosította az önkormányzat.

A fejlesztés megvalósításához 15 millió Ft támogatási összeg mellé Dabas város több mint 3,7 millió Ft önerőt biztosított. A kivitelezési munkálatok tavasszal kezdődtek el és 2020. július 14-én fejeződtek be.

A projekt a Széchenyi 2020 program keretében valósul meg a Felső-Homokhátság Vidékfejlesztési Egyesület területén.

A fejlesztés eredményeként Dabason a turisztikai szolgáltatások bővítése, fejlesztése a rekreáció megteremtése, valamint a környezet rendezése valósult meg

.

A projekt az Európai Unió támogatásával, az Európai Mezőgazdasági Vidékfejlesztési Alapból és hazai központi költségvetési előirányzatából valósult meg.

A projektről bővebb információt a [www.dabas.hu](http://www.dabas.hu) oldalon olvashatnak.